นับถอยหลัง โสมแดงหันปืนใหญ่จ่อถล่มเกาหลีใต้ ระทึกใกล้ถึงเส้นตาย
สุดตึงเครียดคิม จอง อึน ขีดเส้นตายให้เวลาเกาหลีใต้แค่ 5 โมงเย็นวันที่ 22 ส.ค. ขู่จะใช้ปฏิบัติการทางทหารโจมตี หากไม่หยุดกระจายเสียงผ่านลำโพงตามแนวชายแดน ผู้นำหญิงเกาหลีใต้กร้าว ไม่อดทนต่อการยั่วยุ สั่งทหารเตรียมพร้อมรับมือ ขณะที่แหล่งข่าวในกองทัพเผยพบสัญญาณท่าทีโสมแดงเตรียมใช้ปืนใหญ่โจมตี หากเลยเส้นตาย,เมื่อวันที่ 22 ส.ค.58 สำนักข่าวต่างประเทศรายงานความคืบหน้าสถานการณ์ตึงเครียดระหว่างเกาหลีเหนือและเกาหลีใต้ ที่ทุกฝ่ายกำลังติดตามอย่างใกล้ชิด เมื่อ คิม จอง อึน ผู้นำเกาหลีเหนือได้ขู่จะใช้ปฏิบัติการทางทหารโจมตีเกาหลีใต้ หากไม่ยุติการกระจายเสียงผ่านลำโพงตามแนวชายแดน พร้อมกับขีดเส้นตายให้เวลารัฐบาลเกาหลีใต้ถึงเวลา 17.00 น. ของวันที่ 22 ส.ค.นี้เท่านั้น หลังจากทหารเกาหลีใต้และเกาหลีเหนือได้เกิดการยิงปืนใหญ่ปะทะกันอย่างดุเดือดเมื่อ 20 ส.ค.ที่ผ่านมา และคิม จอง อึนได้มีคำสั่งให้ทหารแนวหน้าเตรียมพร้อมทำสงครามอย่างเต็มรูปแบบ,สำนักข่าวยอนฮัพ ในเกาหลีใต้ รายงานปฏิกิริยาของรัฐบาลประธานาธิบดีปาร์ก กึน เฮว่า ได้มีคำสั่งให้ทหารเกาหลีใต้เตรียมพร้อมรับมือการโจมตีจากทหารเกาหลีเหนือ โดยประธานาธิบดีหญิงเกาหลีใต้ กล่าวถึงจุดยืนของทางการเกาหลีใต้ระหว่างไปร่วมประชุมกับนายทหารที่กองบัญชาการทหารภาค 3 ใกล้กรุงโซล เมื่อ 21 ส.ค.ว่า เกาหลีใต้จะไม่อดทนต่อการยั่วยุของฝ่ายเกาหลีเหนือ ที่อาจเป็นอันตรายต่อความปลอดภัยของทหารและประชาชนชาวเกาหลีใต้,ขณะเดียวกัน ข่าวแจ้งว่า รัฐบาลเกาหลีใต้ยืนยันมาตลอดจะรายงานข่าวสารผ่านลำโพงกระจายเสียงตามแนวชายแดนต่อไป ถ้าหากทางการเกาหลีเหนือยอมที่จะรับผิดชอบว่าได้ฝังกับระเบิดไว้ในบริเวณเขตปลอดทหารระหว่างสองประเทศ จนทำให้มีทหารเกาหลีใต้ 2 นายเหยียบกับระเบิดจนได้รับบาดเจ็บสาหัสระหว่างเดินลาดตระเวน,นายแป็ก ซุง จู รมช.กลาโหมเกาหลีใต้ กล่าวเมื่อวันศุกร์ที่ 21 ส.ค.ถึงความเคลื่อนไหวของฝ่ายเกาหลีเหนือว่า ทางรัฐบาลเกาหลีใต้คาดว่า กองทัพเกาหลีเหนืออาจยิงกระสุนปืนใหญ่มาโจมตีลำโพงกระจายเสียงที่ติดตั้งไว้ตามชายแดน 11 แห่ง โดยแหล่งข่าวในกองทัพ เผยต่อสำนักข่าวยอนฮัพในวันนี้ (22 ส.ค.) ว่า มีสัญญาณท่าทีจากฝ่ายทหารเกาหลีเหนือว่า กำลังเตรียมจะใช้ปืนใหญ่ยิงโจมตีลำโพงกระจายเสียงที่ตั้งอยู่ใกล้ชายแดนของเกาหลีใต้,ทำเนียบประธานาธิบดีเฝ้าติดตามสถานการณ์อย่างสงบและพร้อมจะตอบโต้อย่างแข็งกร้าวต่อการยั่วยุโดยใช้ปฏิบัติการทางทหารของเกาหลีเหนือ โฆษกหญิงประจำทำเนียบขาวกล่าวกับนักข่าวรอยเตอร์,ส่วนท่าทีของรัฐบาลสหรัฐฯ เกี่ยวกับเรื่องนี้นั้น ปรากฏว่า พล.อ.มาร์ติน เดมป์ซีย์ ประธานเสนาธิการร่วมกองทัพสหรัฐฯ ยืนยันระหว่างการสนทนาทางโทรศัพท์กับประธานเสนาธิการทหารของเกาหลีใต้ว่า กองทัพสหรัฐฯ จะให้การปกป้องเกาหลีใต้ ชาติพันธมิตร หากถูกโจมตี ในขณะที่ปัจจุบัน สหรัฐฯ ได้ส่งเจ้าหน้าที่ทางทหารไปประจำการอยู่ที่เกาหลีใต้ 285,000 คน
สุดตึงเครียดคิม จอง อึน ขีดเส้นตายให้เวลาเกาหลีใต้แค่ 5 โมงเย็นวันที่ 22 ส.ค.  ขู่จะใช้ปฏิบัติการทางทหารโจมตี หากไม่หยุดกระจายเสียงผ่านลำโพงตามแนวชายแดน ผู้นำหญิงเกาหลีใต้สั่งทหารเตรียมพร้อมรับมือ 
เกาหลีเหนือ,เกาหลีใต้,สงครามเกาหลีเหนือเกาหลีใต้,ขีดเส้นตาย,โจมตี,ปืนใหญ่,กระจายเสียง,ลำโพงกระจายเสียง,คิม จอง อึน,ผู้นำเกาหลีเหนือ,ขู่โจมตี,สงคราม,ข่าว,ไทยรัฐออนไลน์,ข่าวต่างประเทศ